ഷക്കീലയോട് ശരീരം വിറ്റിട്ടുണ്ടോ എന്നു ചോദിച്ച അരുണ് കുമാര് സന്തോഷ് ജോര്ജ് കുളങ്ങര ഭാര്യയ്ക്കു പകരം മറ്റാരെയെങ്കിലും വിദേശയാത്രകളില് കൊണ്ടുപോകുന്നുണ്ടോ എന്ന് പരിശോധിക്കാന് റിപ്പോര്ട്ടര്മാര് പിന്നാലെയുണ്ടാകും എന്നു പറഞ്ഞ ശ്രീകണ്ഠന് നായര് 24ന്യൂസിന്റെ അവതാരകര് അതിര് വിടരുത് ചര്ച്ചയെ അഭിനന്ദിച്ചു ശ്രീജിത്ത് പണിക്കര് തിരുവനന്തപുരം: ഏഷ്യാനെറ്റ് ന്യൂസും 24 ന്യൂസ് ചാനലും തമ്മിലുള്ള ശീതയുദ്ധം മുറുകുമ്ബോള് ഇന്നലെ നിഴല് യുദ്ധമെന്ന വിധത്തില് ഒരു ചാനല് ചര്ച്ചയുമായി രംഗത്തുവന്നത് 24 ന്യൂസാണ്. ഇന്നലെ സംഘടിപ്പിച്ച ചര്ച്ച അവതാരകര് അതിര് വിടരുത് എന്നതായിരുന്നു. ഈ വിഷയം ചര്ച്ചക്കെടുത്തത് വിനു വി ജോണിന്റെ മുന് ചര്ച്ചകളെ ഉന്നം വെച്ചുകൊണ്ടായിരുന്നു. ഈ ചര്ച്ച സോഷ്യല് മീഡിയയിലും ഇന്നലെ വിഷയമായി മാറി. ഇതോടെ സൈബര് വിമര്ശനങ്ങളും സജീവമാകുകയാണ്. അവതാരകര് മാത്രമല്ല, റിപ്പോര്ട്ടര്മാരും അതിരു വിടരുത് എന്നു ചൂണ്ടിക്കാട്ടി ദീപക് ധര്മ്മടത്തിന്റെയും സഹിന് ആന്റണിയുടെയും വിഷയങ്ങള് ചൂണ്ടിക്കാട്ടിയായിരുന്നു പരിഹാസം. രണ്ട് പേരും അടുത്തിടെ കേരളം ചര്ച്ച ചെയ്ത രണ്ട് വിഷയങ്ങളിലെ വിവാദ നായകരായിരുന്നു. അതേസമയം 24 ഇത്തരം ഒരു ചര്ച്ച സംഘടിപ്പിച്ചത് നന്നായി എന്നു പറഞ്ഞു കൊണ്ട് നിരവധി പേര് സോഷ്യല് മീഡിയയിലൂടെ രംഗത്തുവന്നു. മുന്പ് ശ്രീകണ്ഠന് നായര് സന്തോഷ് ജോര്ജ്ജ് കുളങ്ങരയോട് ചോദ്യം ചോദിച്ചു ഇളിഭ്യനായ വീഡിയോയും ചൂണ്ടിക്കാട്ടിയാണ് നിരവധി പേര് രംഗത്തുവന്നത്. ശ്രീകണ്ഠന് നായരുടെ ശൈലിയെ വിമര്ശിച്ചതിനൊപ്പം ജനകീയ കോടതി എന്ന വിധത്തില് വിചാരണ പരിപാടി നടത്തിയത് 24 ആയിരുന്നു എന്ന കാര്യവും ഓര്മ്മിപ്പിക്കുന്നു നെറ്റിസണ്സ്. ഈ വിഷയത്തില് ഫേസ്ബുക്ക് പോസ്റ്റുമായി രംഗത്തുവന്നത് നിരീക്ഷകനായ ശ്രീജിത്ത് പണിക്കരാണ്. 24 ന്യൂസിനെ അഭിനന്ദിച്ചു കൊണ്ടു രംഗത്തുവന്ന ശ്രീജിത്ത് ഇത്തരം ആത്മവിമര്ശനം നല്ലതാണെന്നാണ് പറഞ്ഞത്. ശ്രീജിത്തും പ്രധാനമായും ചൂണ്ടിക്കാട്ടിയത് രണ്ടു കാര്യങ്ങളായിരുന്നു. സന്തോഷ് ജോര്ജ്ജ് കുളങ്ങരയോട് മുമ്ബ് ശ്രീകണ്ഠന്നായര് ചോദിച്ച ചോദ്യവും. ജനകീയ കോടതിയില് അരുണ് കുമാര് ഷക്കീലയോട് ശരീരം വിറ്റിട്ടുണ്ടോ എന്ന് അരുണ് കുമാര് ചോദിച്ച കാര്യവുമാണ് ശ്രീജിത്ത് ചൂണ്ടിക്കാട്ടിയത്. ശ്രീജിത്തിന്റെ ഫേസ്ബുക്ക് പോസ്റ്റ് ഇങ്ങനെ: 24ന്യൂസ് എന്ന മാധ്യമസ്ഥാപനത്തെ ഹൃദയം തൊട്ട് അഭിനന്ദിക്കുകയാണ്. ഇന്നലെ അവര് നടത്തിയ സംവാദ വിഷയം അവതാരകര് അതിര് വിടരുത് എന്നതായിരുന്നു. ശരിയായ അര്ത്ഥത്തില് ആത്മവിമര്ശനം. എനിക്കും പലപ്പോഴും തോന്നിയിട്ടുണ്ട് 24ന്യൂസിലെ ചില അവതാരകര് അതിര് വിടുന്നുണ്ടോ എന്ന്. ഉദാഹരണത്തിന്, ഒരിക്കല് ശ്രീമാന് ശ്രീകണ്ഠന് നായര് സെര് ഒരു അഭിമുഖത്തില് സന്തോഷ് ജോര്ജ് കുളങ്ങരയോട് പറഞ്ഞത് അദ്ദേഹത്തിന്റെ വിദേശയാത്രകളില് ഭാര്യയ്ക്കു പകരം മറ്റാരെയെങ്കിലും കൊണ്ടുപോകുന്നുണ്ടോ എന്ന് പരിശോധിക്കാന് ചാനല് റിപ്പോര്ട്ടര്മാര് പിന്നാലെയുണ്ടാകും എന്നാണ്. തന്റെ ചാനലിലെ ഒരു റിപ്പോര്ട്ടറുടെ ഭാര്യക്കെതിരെ ഉണ്ടായ മോശം പരാമര്ശം അവര്ക്കുണ്ടാക്കിയ മാനസിക ആഘാതത്തെക്കുറിച്ച് പ്രേക്ഷകരോട് അടുത്തിടെ വിശദീകരിച്ച ആളാണ് അദ്ദേഹം. അങ്ങനെയുള്ള നായര് സെര് തന്റെ പരാമര്ശങ്ങള് തന്റെ അതിഥികളുടെ കുടുംബങ്ങളിലെ സ്ത്രീകള്ക്ക് മാനസിക ആഘാതം ഉണ്ടാക്കാനുള്ള സാധ്യതയെ കുറിച്ചുകൂടി ബോധവാനാകണമെന്ന് അപേക്ഷിക്കുന്നു. മറ്റൊരിക്കല്, അവതാരകന് അരുണ് കുമാര് ഒരു അഭിമുഖത്തില് ഷക്കീലയോട് ചോദിച്ചത് പണത്തിനു വേണ്ടി സ്വന്തം ശരീരം വിറ്റിട്ടുണ്ടോ, ഉണ്ടെങ്കില് എത്രതവണ എന്നൊക്കെയാണ്. ഒരു സ്ത്രീയോടും ചോദിക്കാന് പാടില്ലാത്ത ചോദ്യങ്ങളാണ്. ഷക്കീല ഒരു അഭിനേത്രിയാണ്. മറ്റേതെങ്കിലും അഭിനേത്രിയോട് ഇതേ ചോദ്യം അവതാരകന് ചോദിച്ചിട്ടുണ്ടോ? തന്റെ അതിഥി മോശമാണെന്ന മുന്ധാരണയില് നിന്നാണ് ഇത്തരം ചോദ്യങ്ങള് ഉണ്ടാകുന്നതെന്നാണ് എന്റെ തോന്നല്. ബുദ്ധിമുട്ടുണ്ടാക്കുന്ന ചോദ്യമാണെന്ന ആമുഖത്തോടെയുള്ള ആ ചോദ്യങ്ങള് സ്ത്രീത്വത്തിന് എതിരായതിനാല് ഒഴിവാക്കേണ്ടതായിരുന്നു എന്നാണ് എന്റെ പക്ഷം. വൈകിയെങ്കിലും ആത്മവിമര്ശനത്തിനു മുതിര്ന്ന 24ന്യൂസിന് അഭിനന്ദനങ്ങള്. ഇന്നുരാത്രി റിപ്പോര്ട്ടര്മാര് അതിര് വിടരുത് എന്ന വിഷയം കൂടി ചര്ച്ച ചെയ്യണം എന്ന് താല്പര്യപ്പെടുന്നു. തേങ്സ് അവതാരകര് അതിരുവിടരുത് എന്ന തലക്കെട്ടിലുള്ള ചര്ച്ചയില് അവതാരകന് കെ ആര് ഗോപീകൃഷ്ണനൊപ്പം സിപിഎം നേതാവ് എം.സ്വരാജ്, അലക്സാണ്ടര് ജേക്കബ്, പി.ഡി.ടി ആചാരി, ജാന്സി ജെയിംസ്, പ്രേംകുമാര് എന്നിവരായിരുന്നു പാനലില്. ചര്ച്ചയില് ചില അവതാരകര് ജഡ്ജിമാരെ പോലെ പെരുമാറുന്നു എന്ന വിമര്ശനമാണ് എം സ്വരാജ് ഉന്നയിച്ചത്. സൗമ്യമായി പെരുമാറണമെന്ന് ജാന്സി ജെയിംസ് അടക്കമുള്ളവരും ചൂണ്ടിക്കാട്ടി. യുപിയിലെ ലഖിംപൂരില് സമരം ചെയ്ത കര്ഷകര്ക്ക് നേരെ കേന്ദ്രമന്ത്രിയുടെ മകന് വാഹമനോടിച്ച് കയറ്റിയതും കര്ഷക സമരത്തിനെതിരെയുള്ള പൊലീസ് നരനായാട്ടും ചര്ച്ച ചെയ്യാതെ മോന്സന്റെ കയ്യിലെ ചെമ്ബോലയെക്കുറിച്ച് ഏഷ്യാനെറ്റ് ന്യൂസ് ചര്ച്ച ചെയ്തതിനെ വിമര്ശിച്ച് മുതിര്ന്ന മാധ്യമപ്രവര്ത്തകനും മീഡിയ വണ് എഡിറ്ററുമായ പ്രമോദ് രാമന് ഫേസ്ബുക്ക് കുറിപ്പെഴുതിയിരുന്നു. പ്രമോദ് രാമനെ വ്യക്തിപരമായി അധിക്ഷേപിക്കുന്ന രീതിയിലായിരുന്നു വിനു വി ജോണിന്റെ മറുപടി. ഈ വിഷയം അടക്കമാണ് ഇന്നലെ അവതാരകരെ കുറിച്ചുള്ള ചര്ച്ചക്ക് ഇടയാക്കിയത്. Stories you may Like